**THIRRJE PËR APLIKIM PËR GRANTE TË VOGLA**

Projekti **“Rritja e qasjes së grave në punësim”** synon të adresojë jo‐aktivitetin e grave në tregun e punës në Kosovë dhe Shqipëri. Objektivi kryesor i projektit është rritja e pjesëmarrjes së grave në tregun e punës përmes avokimit i cili mëton zvogëlimin e diskriminimit gjinor, promovimin e punës së denjë dhe zbatimin e strategjive miqësore gjinore që përmirësojnë pjesëmarrjen e grave në tregun e punës.

Ky projekt është një partneritet në mes të Institutit Demokraci për Zhvillim, D4D (Kosovë) dhe Qendrës Aleanca Gjinore për Zhvillim, GADC (Shqipëri) dhe mbështetet nga Ambasada Mbretërore Norvegjeze në Prishtinë.

D4D i fton organizatat lokale nga Kosova të dërgojnë projekt propozimet e tyre të cilat synojnë të ofrojnë shkathtësi dhe mundësi punësimi për gratë dhe të avokojnë për rritjen e qasjes së grave në tregun e punës në nivel lokal. Organizatat/entitetet e përzgjedhura do të përfitojnë edhe prej programit të mentorimit përgjatë vitit.

**KUSH MUND TË APLIKOJ?**

1. OJQ‐të e grave në nivel lokal dhe shoqatat me përvojë në adresimin e qasjes së grave në tregun e punës;
2. Entitetet lokale të grave (formale dhe jo‐formale) që adresojnë qasjen e grave në tregun e punës në nivel komunitar;
3. Organizatat ose subjektet vullnetare të drejtuara nga gratë.

**Projektet/iniciativat e pranueshme për financimin përfshijnë, por nuk kufizohen vetëm në:**

1. Avokim në nivel lokal komunal për ndryshime të caktuara të rregulloreve që rrisin drejtpërsëdrejti ose tërthorazi qasjen e grave në tregun e punës;
2. Lehtësim të bashkëpunimit ndërmjet sektorit privat dhe shoqatave të sipërmarrësve të udhëhequra nga gratë dhe/ose ndërmarrjeve sociale të grave, kooperativave;
3. Forcim të kapaciteteve të grave të tjera përmes ofrimit të informatave për trajnimet, iniciativat për ngritjen e kapaciteteve dhe shkathtësive të tjera të punës;
4. Lehtësim të qasjes në informacione dhe burimeve të tjera;
5. Partneritete që përfshijnë anëtarë të autoriteteve vendimmarrëse (p.sh. Kuvendin Komunal/Bashkiak) dhe gratë në nivel lokal.

**Vërejtje:** Aplikacionet duhet të përputhen me kriteret e caktuara në thirrje për të vazhduar në fazën e vlerësimit. Aplikacionet që nuk respektojnë rregullat e thirrjes do të refuzohen.

**Vendi:** Kosovë

**Kohëzgjatja e propozuar:** 2 muaj

**Nivelet e financimit:** Mbështetja e kërkuar financiare nuk duhet të tejkaloj shumën maksimale prej 1,650 euro. Shpenzimet administrative nuk duhet të kalojnë 5% të shumës së përgjithshme të granit.

**KRITETER E VLERËSIMIT**

Të gjitha projekt propozimet do të vlerësohen mbi potencialin e tyre për të pasur ndikim të prekshëm në rritjen e qasjes të grave në tregun e punës në nivel lokal komunal/bashkiak. Secili projekt propozim do të vlerësohet në bazë të kritereve të mëposhtme:

1. Qasja teknike
* Relevanca e nevojave dhe çështjeve të adresuara;
* Kualiteti i aktiviteteve të propozuara;
1. Aktivitetet e orientuara drejt rezultateve
* Kapacitetet e organizatës/grupit;
* Kapacitetet organizative dhe administrative;
* Përvoja relevante dhe rezultatet në fushat e ngjashme;
1. Propozimi i kostos/shpenzimeve
* Efektiviteti i buxhetit.

**DOKUMENTET QË DUHET TË DORËZOHEN**

* **Propozim i shkurtër i projektit**, që përshkruan qëllimet dhe objektivat kryesore dhe rezultatet e tij përfundimtare;
* **Propozim i buxhetit** që do të përdoret në mënyrë efektive në përputhje me objektivat dhe objektivat/rezultatet e projektit.
* **Dokumentet ligjore që sigurojnë regjistrimin e organizatës** (në rastet e OJQ‐ve);
* Nëse është relevante, dëshmi e kompetencës dhe përvoja e mëparshme në aktivitetet relevant.

**SI TË APLIKONI**

Aplikacionet duhet të dorëzohen përmes emal-it në **grants@d4d-ks.org**.Data e fundit për aplikim është **25 janar 2021.**

Aplikantët të cilët kanë nevojë për informata shtesë në lidhje me thirrjen për propozim mund të dërgojnë email në **info@d4d-ks.org****.**